stanford-oval/wikipedia huggingface dataset:
Onatas Aiginalainen
Teokset

Pausanias mainitsee Onataan tekemiksi seuraavat teokset:
Teokset > Maalaukset

Onatas teki veistosten lisäksi myös maalauksia, mutta vain yksi hänen maalauksistaan mainitaan. Se on toinen todiste Onataan ajoitukselle, ja se todistaa myös hänen nauttimastaan arvostuksesta, sillä hän sai sen maalaamisen tehtäväkseen yhdessä Polygnotoksen kanssa. Maalaus oli maalattu Athene Areian temppeliin Plataiaihin ja koristi sen pronaoksen yhtä seinää. Se esitti argoslaisten sotapäälliköiden sotaretkeä Thebaa vastaan. Euryganeia, joka oli Pausaniaan seuraamassa perinteessä Eteokleen ja Polyneikeen äiti, valitti maalauksessa poikiensa suorittamia molemminpuolisia veljesmurhia. On kuitenkin huomattava, että Pausanias-käsikirjoituksissa esiintyy kyseisen maalauksen kuvauksissa sekä nimeä Onatas että Onasias (Ὀνασιας).
Aiheesta muualla

Kuvia tai muita tiedostoja aiheesta Onatas Aiginalainen Wikimedia Commonsissa
Merkittävimmät antiikin kreikkalaiset kuvanveistäjät
| --- | --- |
Arkaainen kuvanveisto: Ageladas · Antenor · Aristion · Arkesilaos · Arkhermos · Athenis · Bathykles · Bupalos · Butades · Dameas Krotonlainen · Dipoinos · Endoios · Eukheiros · Kallon · Kanakhos vanhempi · Polymedes · Rhoikos · Skyllis · Smilis · Theodoros Argoslainen · Theodoros Samoslainen vanhempi · Theodoros Samoslainen nuorempi
Klassinen kuvanveisto: Agorakritos · Akestor · Aleksis · Alkamenes · Alypos · Anaksagoras · Androsthenes · Antifanes · Apellas · Apollodoros · Aristeides · Asopodoros · Athenodoros · Bryaksis · Daidalos · Dameas Kleitorilainen · Deinomenes · Deinon · Demetrios · Eufranor · Eukadmos · Euthykrates · Feidias · Feidias nuorempi · Fradmon · Frynon · Fyromakhos · Glaukias · Hegias · Kalamis · Kallimakhos · Kanakhos nuorempi · Kantharos · Kefisodotos vanhempi · Klearkhos · Kleoitas · Kleon · Kolotes · Ksenofon · Kresilas · Kritios · Leokhares · Lykios · Lysippos · Lysistratos · Mikon Ateenalainen · Myron · Naukydes · Nesiotes · Nikeratos · Nikodamos · Olympia-mestari · Onatas · Paionios · Pasiteles vanhempi · Patrokles · Periklytos · Polykleitos · Polykleitos nuorempi · Polykles · Praksias · Praksiteles · Ptolikhos Aiginalainen · Ptolikhos Korkyralainen · Pyrrhos · Pythagoras · Silanion · Simon · Skopas · Sostratos · Sthennis · Strongylion · Theokosmos · Thrasymedes · Timotheos
Hellenistinen kuvanveisto: Aetion · Agasias · Agasias · Agesandros · Aleksanteri Antiokialainen · Antigonos · Apollonios Tralleislainen · Arkesilaos · Arkhelaos · Boethos · Damofon · Doidalsas · Epigonos · Eubulides · Eunikos · Eutykhides · Herofon · Kefisodotos nuorempi · Khares · Koblanos · Ksenokrates · Menekrates · Mikon Syrakusalainen · Pasiteles nuorempi · Polykles · Pyromakhos · Sogonos · Stratonikos · Tauriskos · Thrason
Apollon-veistoksen torso oletettavasti Onataan veistokseen perustuvasta kopiosta. Glyptothek, München.
Kelly Kalonji

Kelly Kalonji (s. 10. kesäkuuta 1987) on suomalais-kongolainen malli. Kalonji on ensimmäinen tummaihoinen nainen, joka on voittanut Miss Helsinki -kilpailun. Hän voitti kilpailun 25-vuotiaana vuonna 2013.
Vuonna 2021 Kalonji osallistui Big Brother Vip -ohjelmaan, jossa oli mukana yhteensä 14 julkisuudesta tuttua henkilöä. Hänet häädettiin Big Brother -talosta kolmantena päivänä, kauden ensimmäisenä asukkaana. Vuonna 2022 Kalonji osallistui Farmi Suomi -ohjelman kolmannelle tuotantokaudelle. Hän putosi kilpailusta ensimmäisenä yhdessä Maiju Voutilaisen kanssa. Vuonna 2023 Kalonji osallistui Viidakon tähdet -ohjelmaan.
Maija löytää sävelen

| Maija löytää sävelen |
| --- | --- |
 Elokuvan juliste.
Ohjaaja:  Matti Kassila
Käsikirjoittaja:  Matti Kassila Toivo Särkkä
Tuottaja:  Toivo Särkkä
Säveltäjä:  Ahti Sonninen
Kuvaaja:  Osmo Harkimo
Leikkaaja:  Armas Vallasvuo
Lavastaja:  Aarre Koivisto
Pääosat:  Leena Häkinen Martti Katajisto Rakel Laakso Arvo Lehesmaa Eine Laine Thure Bahne
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  28. heinäkuuta 1950
Kesto:  95 minuuttia
Aiheesta muualla
IMDb 
Elonet
Infobox OKNimi-testi OK: 
Maija löytää sävelen on Matti Kassilan ohjaama suomalainen elokuva, joka valmistui vuonna 1950.
Elokuva on draamakomedia, jossa kohtaavat orpo Sörnäisten työläiskortteleiden kasvatti ja kulttuurikodissa kasvanut säveltäjä. Romanssia varjostaa Maijan menneisyyden paljastuminen.
Elokuva on Kassilan kolmas ohjaus, jonka jälkeen hän teki läpimurron rikoskomedialla Radio tekee murron. Säveltäjä Ahti Sonninen palkittiin ensimmäisellä musiikki-Jussilla. Käsikirjoituksen tekijätiimi Matti Kassila ja tuottaja Toivo Särkkä on ilmoitettu elokuvan tiedoissa salanimellä Toivo Mattila. Käsikirjoitus perustuu Itävallasta Tukholmaan muuttaneen juutalaispariskunnan tarinaan.
Näyttelijät

| 0 | 1 | 2 |
| --- | --- | --- |
|  Leena Häkinen  | … |  Maija Lehtinen   |
|  Martti Katajisto  | … |  Sellisti-sävelt. Erkki Orasto   |
|  Rakel Laakso  | … |  Elna Orasto   |
|  Arvo Lehesmaa  | … |  konserttimestari Evald Orasto   |
|  Eine Laine  | … |  Ester, Evaldin sisar, ent. oopperalaulajatar   |
|  Thure Bahne  | … |  kapellimestari Reino Rautala   |
|  Kaarlo Halttunen  | … |  isoisä   |
|  Tyyne Haarla  | … |  Lempi, kotiapulainen   |
|  Uljas Kandolin  | … |  Oolannin Åke   |
|  Rauha Rentola  | … |  Inkeri, tarjoilija   |
|  Sirkka-Liisa Oksanen  | … |  Kyllikki Orasto   |
|  Kyllikki Väre  | … |  Parfyymi-Anna   |
|  Jalmari Rinne  | … |  tuomari Arvi Tamminen   |
|  Matti Aulos  | … |  tohtori Lauri Jääskeläinen   |
|  Kauko Käyhkö  | … |  insinööri Veikko Pertama   |
|  Matti Lehtelä  | … |  ylikonstaapeli   |
|  Irja Kuusla  | … |  matkustajakodin rouva Anna Lindholm   |
|  Veikko Uusimäki  | … |  1. konstaapeli   |
|  Mauri Jaakkola  | … |  konservatorion vahtimestari   |
|  Uolevi Lönnberg  | … |  asemamies   |
|  Pentti Irjala  | … |  humalainen kapakassa   |
|  Juhani Kumpulainen  | … |  mies konsertissa   |
|  Mirjam Himberg  | … |  nainen konsertissa   |
|  Seppo Wallin  | … |  Keijo   |
|  Esteri Kasurinen  | … |     |
|  Gösta Holmström  | … |     |
|  Leo Jokela  | … |     |
|  Veikko Sorsakivi  | … |     |
|  Rauha Puntti  | … |     |
|  Osmo Saarnio  | … |     |
|  Martti Romppanen  | … |     |
|  Otto Noro  | … |     |
Arviot

Aikalaisarvioissa elokuva sai kiitosta runsain mitoin. Uransa alussa olevassa ohjaajassa Matti Kassilassa nähtiin jo hänen omaleimaisuutensa: ”Nuori, ’taiteellinen ohjaaja’”. Muuan kriitikko löysi tarinasta yhden virheen, vahvanpuoleisen tendenssimäisyyden. Juha Nevalainen tosin ei osannut sijoittaa elokuvaa oikein mihinkään lajiin ja luonnehti sitä ”tyylittömäksi”.
Myöhemmässä arviossa erästä kriitikkoa häiritsee ”lässyttävä” kertojanääni, mutta hän kuitenkin toteaa elokuvan onnistuvan välttämään kuivan moralismin ja pitää kuvia Helsingistä viehättävinä.
Palkinnot

Ahti Sonninen, parhaan musiikin Jussi-palkinto 1950
Rakel Laakso, parhaan naissivuosan Jussi-palkinto 1950
Aiheesta muualla

Maija löytää sävelen Elonet.
Putous

| Putous |
| --- | --- |

Tyyli:  sketsiviihde
Kestoaika:  70 minuuttia (ilman mainoksia)
Pääosissa:  Putouksen näyttelijät
Alkuperämaa:  Suomi
Alkuperäiskieli:  suomi
Verkko:  MTV3 MTV Sub (uusinnat) MTV Ava (uusinnat)
Esitetty:  9. tammikuuta 2010 –
Tuotantokausia:  17 + AllStars
Jaksoja:  144 (22.2.2025)
Tuotanto
Tuottaja(t):   Useita Anu Baarman Julia Jokinen (kausi 8) Lotta Westerberg (kaudet 7 ja 9–11) Essi Hellén (kaudet 11, 12, Allstars) 
Vastaava(t) tuottaja(t):   Useita  Olli Haikka (kaudet 1–11) Tuomas Summanen (kaudet 1–5) Pete Paavolainen (kaudet 6–7) Samuli Norhomaa (kaudet 1-2 Suvi Oja-Heiniemi (kaudet 8–11) Sari Valtanen (kaudet 1–5)(MTV3) Sarita Harma (kaudet 6–7) (MTV3) Hanna Kortti (kaudet 8–11) (MTV3) 
Ohjaaja(t):   Useita  Jani Volanen (kausi 1)   Petteri Summanen (kaudet 2 ja 3)  Tuomas Summanen (kaudet 4 ja 5)   Lauri Nurkse (kausi 6) Teppo Airaksinen (kausi 7) Joonas Nordman (kaudet 8 ja 9) Samuli Valkama (kausi 10) Mikko Penttilä (kausi 14) Niina Lahtinen (kaudet 11-13) Riku Nieminen (Allstars) Antti Tuomas Heikkinen (kaudet 15– 
Käsikirjoittaja(t):  Putouksen näyttelijät, Useita  Jani Volanen (kausi 1) Petteri Summanen (kaudet 2–3)  Miika Nousiainen (kaudet 2–5)   Tuomas Summanen (kaudet 4–5)    Joonas Nordman (kausi 5)   Melli Maikkula (kausi 6)   John Lundsten (kausi 7)   Niklas Lindgren (kaudet 8–9)   Anna Brotkin (kausi 10) Juha Karvanen (kausi 11)   Frans Åkerberg (kaudet 14– Antti Tuomas Heikkinen (kausi 16–) 
Säveltäjä(t):  Timo Löyvä
Leikkaaja(t):   Useita  Tony Sheng (kausi 1) Janec Bachmann (kausi 2) Jesse Jokela (kausi 3) Antti Hautala (kausi 4) Jyrki Levä (kausi 4) 
Tuotantoyhtiö(t):  StoryOf (kaudet 1–4) Yellow Film & TV (kaudet 5–)
Palkinnot
Voitetut:  Kultainen Venla 2011 Paras komedia- ja sketsiohjelma Kultainen Venla 2012 Paras komedia- ja sketsiohjelma
Ehdokkuudet:  Kultainen Venla 2010 Paras viihde- ja musiikkiohjelma Kultainen Venla 2013 Paras komedia- ja sketsiohjelma Kultainen Venla 2014 Paras komedia- ja sketsiohjelma Kultainen Venla 2015 Paras komedia- ja sketsiohjelma
Aiheesta muualla
Virallinen sivusto
IMDb 
Elonet
Putous on suomalainen viihdeohjelma, jota on esitetty MTV3-kanavalla vuodesta 2010 alkaen. Se oli vuonna 2013 Suomen katsotuin viihdeohjelma.
Ohjelmassa näyttelijät esittävät erilaisia sketsejä puolentoista tunnin ajan suorassa lähetyksessä. Osa sketseistä on nauhoitettu etukäteen. Käsikirjoitettujen osioiden lisäksi näyttelijät joutuvat esiintymään improvisoiden. Lisäksi olennainen osa ohjelmaa on Vuoden sketsihahmo -kilpailu.
Putouksen seitsemästoista (17.) ja toistaiseksi viimeisin tuotantokausi on nyt meneillään keväällä 2025. Ohjelman sadas jakso esitettiin 6. helmikuuta 2021.
Putouksen tunnus kausilta 1–5 vuosina 2010-2014.
Alkuperäiseen näyttelijäkokoonpanoon vuonna 2010 kuuluivat juontaja Jaakko Saariluoma sekä näyttelijät Kari Hietalahti, Jukka Rasila, Elina Knihtilä, Pirjo Lonka, Aku Hirviniemi, Krista Kosonen, Riku Nieminen ja Eero Ritala. Sarjan esiintyjät ovat sittemmin vaihtuneet vuosien varrella runsaasti.
Tuotantokaudet > Yhteenveto

| Kausi | Jaksot | Sketsihahmokilpailun voittaja (Esittäjä) | Ensiesitys> Kauden aloitusjakso | Ensiesitys> Kauden päätösjakso |
| --- | --- | --- | --- | --- |
| 1. | 8 | Marja Tyrni (Aku Hirviniemi) | 9. tammikuuta 2010 | 27. helmikuuta 2010 |
| 2. | 8 | Munamies (Riku Nieminen) | 8. tammikuuta 2011 | 26. helmikuuta 2011 |
| 3. | 8 + 1 | Leena Hefner o.s. Herppeenluoma (Armi Toivanen) | 6. tammikuuta 2012 7. tammikuuta 2012 | 25. helmikuuta 2012 3. maaliskuuta 2012 |
| 4. | 8 + 1 | Karim Z. Yskowicz (Jussi Vatanen) | 5. tammikuuta 2013 | 23. helmikuuta 2013 2. maaliskuuta 2013 |
| 5. | 8 + 1 | Antsku (Jussi Vatanen) | 11. tammikuuta 2014 | 1. maaliskuuta 2014 8. maaliskuuta 2014 |
| 6. | 8 | Salme Pasi (Joonas Nordman) | 11. lokakuuta 2014 | 29. marraskuuta 2014 |
| 7. | 8 | Matti Pikkuvanhanen (Joonas Nordman) | 24. lokakuuta 2015 | 12. joulukuuta 2015 |
| 8. | 8 | Aina Inkeri Ankeinen (Pilvi Hämäläinen) | 21. tammikuuta 2017 | 11. maaliskuuta 2017 |
| 9. | 8 + 1 | Tanhupallo (Kiti Kokkonen) | 20. tammikuuta 2018 | 10. maaliskuuta 2018 |
| 10. | 8 | Taika-Pasi (Mikko Penttilä) | 20. lokakuuta 2018 | 8. joulukuuta 2018 |
| 11. | 8 | Pentti Olavi Liitikko  (Ernest Lawson) | 16. maaliskuuta 2019 | 4. toukokuuta 2019 |
| 12. | 8 | Urmas Viilunk (Mikko Töyssy) | 18. tammikuuta 2020 | 7. maaliskuuta 2020 |
| 13. | 10 | Folke Rundqvist (Dennis Nylund) | 16. tammikuuta 2021 | 20. maaliskuuta 2021 |
| 14. | 10 | Kaisla Sose (Mikko Töyssy) | 5. helmikuuta 2022 | 9. huhtikuuta 2022 |
| 15. | 8 | Harri ”Mainos-Harri” Moilanen (Aku Sipola) | 21. tammikuuta 2023 | 11. maaliskuuta 2023 |
| 16. | 8 | Matti McConaughey (Nicklas Pohjola) | 20. tammikuuta 2024 | 9. maaliskuuta 2024 |
| 17. | 8 |  | 8. helmikuuta 2025 | 29. maaliskuuta 2025 |
Huomautukset: ↑  Putous Hahmoset - Missä he nyt ovat? esittämispäivä.  1 2 3  Putous-UNICEF -jakson esittämispäivä.
Tuotantokaudet > Ensimmäinen tuotantokausi (2010)

Sarjan ensimmäinen jakso esitettiin 9. tammikuuta 2010. Jaakko Saariluoma juonsi kauden; kauden muut näyttelijät olivat Kari Hietalahti, Jukka Rasila, Elina Knihtilä, Pirjo Lonka, Aku Hirviniemi, Krista Kosonen, Riku Nieminen ja Eero Ritala. Ohjaajana ja pääkäsikirjoittajana toimi Jani Volanen.
Ohjelman suosiota kasvatti Vuoden sketsihahmo -kilpailu, jossa näyttelijät loivat sketsihahmot, ja katsojat äänestivät joka viikko yhden hahmon pois kilpailusta. Voittajaksi selviytyi 27. helmikuuta 2010 esitetyssä finaalijaksossa Aku Hirviniemen esittämä Marja Tyrni.
Kausi keräsi keskimäärin noin puoli miljoonaa katsojaa.
Tuotantokaudet > Toinen tuotantokausi (2011)

Toisen tuotantokauden esittäminen alkoi 8. tammikuuta 2011. Edellisen kauden näyttelijöistä Knihtilä, Hietalahti, Lonka ja Ritala eivät jatkaneet ohjelmassa. Ville Myllyrinne aloitti ohjelman pääjuontajana, ja Jaakko Saariluoma siirtyi näyttelijöiden joukkoon. Saariluoma juonsi kuitenkin sketsihahmokilpailun, jolloin Myllyrinne itse esiintyi sketsihahmokilpailussa. Muina uusina näyttelijöinä sarjaan saapuivat Jussi Vatanen, Iina Kuustonen ja Joanna Haartti. Petteri Summanen tuli Putouksen ohjaajaksi Jani Volasen tilalle.
Kauden päätösjakso esitettiin 26. helmikuuta 2011, jolloin sketsihahmokilpailun voitti Riku Niemisen hahmo Munamies.
Kausi keräsi lähes kaksi kertaa enemmän katsojia edelliseen kauteen verrattuna. Kauden viimeisellä jaksolla oli yli miljoona katsojaa.
Tuotantokaudet > Kolmas tuotantokausi (2012)

Kolmas tuotantokausi alkoi 7. tammikuuta 2012. Ohjelmassa jatkoivat kaikki näyttelijät lukuun ottamatta Ville Myllyrinnettä ja Joanna Haarttia. Heidän tilalleen tulivat Armi Toivanen ja Elena Leeve. Tällä kaudella oli kiertävä juontajuus, jossa näyttelijät juonsivat ohjelman Näytön paikkaan. Toisen kauden tapaan Saariluoma juonsi sketsihahmokilpailun myös kolmannella kaudella. Sketsihahmokilpailun voitti Toivasen esittämä Leena Hefner o.s. Herppeenluoma. Kausi päättyi 3. maaliskuuta 2012 esitettyyn "Putous-UNICEF"-hyväntekeväisyysjaksoon.
Ennen kauden alkua esitettiin erikoisjakso "Putous-hahmoset, missä he ovat nyt?", jossa esiintyi edellisten tuotantokausien sketsihahmoja.
Tuotantokaudet > Neljäs tuotantokausi (2013)

Neljännen tuotantokauden ensimmäinen jakso esitettiin 5. tammikuuta 2013. Näyttelijäkokoonpano supistui kahdeksaan, kun Elena Leeve jäi pois. Kauden pääkäsikirjoittajana toimi Miika Nousiainen. Jaakko Saariluoma palasi takaisin pääjuontajan rooliinsa esiintyen myös sketseissä.
Sketsihahmokilpailun voitti 23. helmikuuta 2013 käydyssä finaalissa Jussi Vatasen esittämä Karim Z. Yskowicz. Viikkoa myöhemmin esitettiin vielä hyväntekeväisyysjakso "Putous-UNICEF".
Katsojaluvut pysyivät edelleen korkeina, ja Putous oli vuoden katsotuin viihdeohjelma keräten keskimäärin noin 1,2 miljoonaa katsojaa per jakso.
Tuotantokaudet > Viides tuotantokausi (kevät 2014)

Viides tuotantokausi alkoi 11. tammikuuta 2014. Ohjelmaa juonsi neljännellä kaudella pääjuontajan rooliin palannut Jaakko Saariluoma. Kaikki edellisen kauden näyttelijät jatkoivat ohjelmassa. Kauden pääkäsikirjoittajana toimi Joonas Nordman.
Sketsihahmokilpailun finaali käytiin 1. maaliskuuta 2014, jolloin voittajaksi selvisi Jussi Vatasen esittämä Antsku. Vatasesta tuli ensimmäinen näyttelijä, joka on voittanut kilpailun kaksi kertaa. Viikkoa myöhemmin esitettiin kahden edellisen kauden tapaan "Putous-UNICEF"-hyväntekeväisyysjakso.
Viides kausi oli katsotumpi kuin edelliset kaudet, ja jaksot keräsivät jälleen reilusti yli miljoona katsojaa. Mediassa kiinnostusta herätti kilpailun uusi osio Putous-Idiots, jossa näyttelijät parodioivat tunnettuja suomalaisartisteja.
Tuotantokaudet > Kuudes tuotantokausi (syksy 2014)

Kuudes tuotantokausi alkoi 11. lokakuuta 2014. Alun perin oli jo tiedossa, että ainakaan Jaakko Saariluoma, Aku Hirviniemi, Krista Kosonen ja Armi Toivanen eivät esiinny kuudennella kaudella sekä myös kauden tarkoitus esittää vuonna 2015. Lisäksi ohjelmaa kaikilla aiemmilla kausilla tuottanut Tuomas Summanen ei jatkanut. Huhtikuussa 2014 MTV3 ilmoitti, että syksyllä 2014 alkavalle kaudelle vaihtuvat kaikki ohjelman näyttelijät. Ohjelman tuottajan mukaan on järkevämpää, että tuotantokaudella esiintyy täysin uusi näyttelijäkokoonpano kuin että muutama vanha näyttelijä jatkaa. Ohjelman uusi vastaava tuottaja on Pete Paavolainen. Vastaavana ohjaajana toimi Lauri Nurkse ja pääkäsikirjoittajana oli Melli Maikkula. Kuudennen kauden näyttelijät julkistettiin 15. syyskuuta 2014. Uudistuksen myötä ohjelmaan tuli uusi livebändi, jonka kapellimestarina toimi Katja Lappi.
Uusina Putous-näyttelijöinä nähtiin Mari Perankoski, Antti Holma, Essi Hellén, Joonas Nordman, Kari Ketonen, Niina Koponen, Ville Tiihonen ja Jenni Kokander sekä ohjelman juontaja Heikki Paasonen.
Sketsihahmokilpailun voitti 29. marraskuuta 2014 käydyssä finaalissa Joonas Nordmanin esittämä Salme Pasi.
Tuotantokaudet > Seitsemäs tuotantokausi (2015)

MTV tiedotti 11. toukokuuta 2015 Putouksen jatkuvan jälleen syksyllä 2015. Ohjelmaa juonsi kuudennella kaudella juontajana aloittanut Heikki Paasonen. Kauden näyttelijät julkistettiin 23. syyskuuta 2015. Edellisen kauden näyttelijöistä Antti Holman on jo kerrottu jättävän ohjelman. Kausi alkoi 24. lokakuuta 2015.
Näyttelijöinä jatkoivat kuudennelle kaudella ohjelmaan liittyneet näyttelijät Niina Koposta ja Antti Holmaa lukuun ottamatta. Viidennellä kaudella viimeksi ohjelmassa esiintynyt Riku Nieminen palasi mukaan. Kauden pääkäsikirjoittajana toimi John Lundsten ja vastaavana ohjaajana Teppo Airaksinen.
Sketsihahmokilpailun voitti 12. joulukuuta 2015 käydyssä finaalissa Joonas Nordmanin esittämä Matti Pikkuvanhanen. Nordmanista tuli toinen näyttelijä, joka on voittanut kilpailun kahdesti.
Tuotantokaudet > Kahdeksas tuotantokausi (2017)

MTV tiedotti 11. lokakuuta 2016 Putouksen palaavan ruutuun keväällä 2017. Kausi alkoi 21. tammikuuta 2017.
Kesken seitsemännen kauden Joonas Nordman ilmoitti jättävänsä Putouksen. Myöhemmin ilmoitettiin Nordmanin toimivan ohjelman ohjaajana. Näyttelijät julkistettiin 29. marraskuuta 2016.
Näyttelijöinä jatkoi seitsemänneltä kaudelta Jenni Kokander. Uusina Putous-näyttelijöinä nähtiin Minka Kuustonen, Timo Lavikainen, Mikko Penttilä, Kaisa Hela, Pilvi Hämäläinen ja Ernest Lawson sekä ohjelman juontaja Roope Salminen. Kauden pääkäsikirjoittajana toimi Niklas Lindgren.
Kaudella nähtiin uusi osio Putous Junior, joka antoi kotisohvien lapsihahmoille mahdollisuuden päästä mukaan ohjelman nettiin, yleisöön ja jopa suoraan lähetykseen.
Sketsihahmokilpailun voitti 11. maaliskuuta 2017 käydyssä finaalissa Pilvi Hämäläisen esittämä Aina Inkeri Ankeinen.
Tuotantokaudet > Yhdeksäs tuotantokausi (kevät 2018)

MTV tiedotti lokakuussa 2017, että Putous saa jatkoa keväällä 2018. Kausi alkoi 20. tammikuuta 2018.
Ennen tiedotusta Jenni Kokander ilmoitti, että hän ei jatka yhdeksännellä tuotantokaudella. Ohjelman juontajana jatkoi Roope Salminen.
Näyttelijöinä jatkoivat kahdeksannella kaudella ohjelmaan liittyneet näyttelijät lukuun ottamatta Kuustosta, Helaa ja Kokanderia. Heidän tilallaan nähtiin Alina Tomnikov, Kiti Kokkonen ja Pihla Penttinen.
8. maaliskuuta 2018 esitettiin "Putous-special: Sketsihahmojen tarina" -erikoisjakso, jolloin nähtiin ajatuksia jokaisen Putous-kauden sketsihahmon takaa.
Sketsihahmokilpailun voitti 10. maaliskuuta 2018 käydyssä finaalissa Kiti Kokkosen esittämä Tanhupallo.
Tuotantokaudet > Kymmenes tuotantokausi (syksy 2018)

Kausi alkoi 20. lokakuuta 2018 ja sen juontajana jatkoi Roope Salminen. Edellisellä kaudella mukana olleet Kiti Kokkonen, Pihla Penttinen ja Alina Tomnikov ilmoittivat, että he eivät ole mukana kymmenennellä kaudella. Näyttelijöinä jatkoit yhdeksännellä kaudella ohjelmaan liittyneet näyttelijät lukuun ottamatta Tomnikovia, Kokkosta ja Penttistä. Heidän tilallaan nähtiin Helmi-Leena Nummela, Lauren Lehtinen, Christoffer Strandberg ja Terhi Suorlahti.
Sketsihahmokilpailun voitti 8. joulukuuta 2018 käydyssä finaalissa Mikko Penttilän esittämä Taika-Pasi.
Tuotantokaudet > Yhdestoista tuotantokausi (2019)

Kymmenennen kauden finaalijaksossa tiedotettiin, että Putous jatkuu yhdennentoista tuotantokaudella keväällä 2019. Kausi alkoi 16. maaliskuuta 2019.
Edellisellä kaudella mukana olleet Pilvi Hämäläinen, Lauren Lehtinen ja Timo Lavikainen ilmoittivat, että he eivät ole mukana yhdennellätoista kaudella.
Kauden näyttelijät julkistettiin 12. helmikuuta 2019. Juontajana jatkoi Roope Salminen. Näyttelijöinä jatkoivat kymmenennellä kaudella ohjelmaan liittyneet näyttelijät lukuun ottamatta Hämäläistä, Lehtistä ja Lavikaista. Heidän tilalleen nähtiin paluun tekevä Jenni Kokander ja uutena Mikko Virtanen.
Sketsihahmokilpailun voitti 4. toukokuuta 2019 käydyssä finaalissa Ernest Lawsonin esittämä Pentti Olavi Liitikko.
Tuotantokaudet > Kahdestoista tuotantokausi (kevät 2020)

MTV tiedotti syksyllä 2019, että Putous jatkuu kahdennellatoista tuotantokaudella 18. tammikuuta 2020. Kauden näyttelijät julkistettiin 5. marraskuuta 2019. Kausi poikkesi moniin edellisiin verrattuna esimerkiksi siten, että lavasteet ja näyttelijöiden sinipaidat uusittiin merkittävästi.
Juontajana jatkoi Roope Salminen, sekä näyttelijänä jatkoi Christoffer Strandberg ja paluun teki Pilvi Hämäläinen. Uusina näyttelijöinä nähtiin Antti Tuomas Heikkinen, Linnea Leino, Malla Malmivaara, Heikki Ranta ja Mikko Töyssy.
Vuoden sketsihahmokilpailun voitti 7. maaliskuuta käydyssä finaalissa Mikko Töyssyn esittämä Urmas Viilunk.
Tuotantokaudet > Allstars-kausi (syksy 2020)

MTV tiedotti toukokuussa 2020, että Putous jatkuu syksyllä Putous Allstars -nimellä. Kausi poikkesi edellisistä olemalla niin sanottu Allstars-kausi. Tällä kaudella ei ollut sketsihahmokilpailua.
Kaudella nähtiin edellisten kausien näyttelijät ja he toivat takaisin sketsihahmonsa. Mukana olivat myös tutut ohjelmaosiot, kuten "Tulikoe" ja "Näytönpaikka". Kauden aikana kerättiin myös varoja Pelastakaa Lapset -järjestölle tukemaan kotimaan lapsiperheitä, joiden ahdinkoa koronakriisi lisäsi.
Näyttelijät kaudella olivat Riku Nieminen, Jenni Kokander, Joonas Nordman, Kiti Kokkonen, Christoffer Strandberg, Jussi Vatanen, Iina Kuustonen, Minka Kuustonen, Mikko Penttilä, Ernest Lawson, Mari Perankoski, Timo Lavikainen, Pilvi Hämäläinen, Mikko Töyssy ja Antti Tuomas Heikkinen.
Tuotantokaudet > Kolmastoista tuotantokausi (2021)

MTV tiedotti marraskuussa 2020, että Putous saa jatkoa keväällä 2021 uusin jaksoin.
Näyttelijöinä jatkoivat kaikki kahdennellatoista kaudella liittyneet näyttelijät lukuun ottamatta Linnea Leinoa, Malla Malmivaaraa ja juontaja Roope Salmista. Heidän tilalleen tulivat Maaria Nuoranne, Dennis Nylund ja Aija Pahkala. Christoffer Strandberg siirtyi juontajan rooliin.  Tällä kaudella ei ollut lainkaan studioyleisöä koronarajoitusten vuoksi.
Sketsihahmokilpailun voitti 20. maaliskuuta käydyssä finaalissa Dennis Nylundin esittämä ruotsalainen diskotanssin opettaja, Folke Rundqvist.
Tuotantokaudet > Neljästoista tuotantokausi (2022)

Putouksen uuden kauden ensimmäinen jakso esitettiin 5. helmikuuta 2022.
Ohjelman juontajana jatkaa kolmannentoista kaudella aloittanut Christoffer Strandberg.  Näyttelijöinä kaudella aiemmin ohjelmassa nähdyt Maaria Nuoranne, Mikko Töyssy sekä Pilvi Hämäläinen, sekä täysin uudet kasvot Pihla Maalismaa, Aapo Oranen, Jyri Ojansivu sekä Aku Sipola. Uutena ohjaajana kaudella aloittaa myös Putouksessa esiintynyt Mikko Penttilä. Koronarajoitusten vuoksi kahteen ensimmäiseen jaksoon studioyleisöön otettiin ainoastaan näyttelijöiden läheiset. Kauden finaalijaksossa kerrottiin, että Hämäläinen ei enää jatka ohjelmassa tämän kauden jälkeen.
Sketsihahmokilpailun voitti 9. huhtikuuta käydyssä finaalissa Mikko Töyssyn esittämä Kaisla Sose. Töyssystä tuli kolmas näyttelijä, joka on voittanut kilpailun kahdesti.
Tuotantokaudet > Viidestoista tuotantokausi (2023)

MTV tiedotti marraskuussa 2022, että Putous saa jatkoa tammikuussa 2023. Näyttelijöinä jatkavat Mikko Töyssy ja Aku Sipola sekä uusina nähdään Joonas Kääriäinen, Juuso "Köpi" Kallio, Linda Wiklund ja Ushma Olava. Juontajana toimii Niina Lahtinen ja kauden ohjaa Antti Tuomas Heikkinen. Kausi alkoi 21. tammikuuta 2023.
Sketsihahmokilpailun voitti 11. maaliskuuta käydyssä finaalissa Aku Sipolan esittämä Harri ”Mainos-Harri” Moilanen.